Source: https://brutal.parameter.sk/gyerekgyilkos-apa-jogosult-volt-kapcsolatot-tartani-gyermekeivel
Timestamp: 2020-04-01 14:01:50
Document Index: 11261633

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

A gyerekgyilkos apa jogosult volt kapcsolatot tartani a gyermekeivel | Brutál +18
A gyerekgyilkos apa jogosult volt kapcsolatot tartani a gyermekeivel
2019. december 18. - 19:50
Jogosult volt kapcsolatot tartani gyermekeivel az a férfi, aki vasárnap megölte fiát és nevelt lányát Győrben, majd öngyilkos lett, bár a Szombathelyi Járásbíróság idén szeptember 5-én jogerőre emelkedett határozatában megszüntette két kiskorú gyermeke fölötti szülői felügyeleti jogát - közölte a Szombathelyi Törvényszék szerdán az MTI-vel.
A férfit az ügyész módosított kereseti kérelme alapján jogosította fel a bíróság a gyermekeivel való kapcsolattartásra - írták.
Hozzátették: a bíróság figyelembe vette a peradatokat, a pszichológiai szakértői véleményt, az anya és az apa nyilatkozatát, valamint az ügyész módosított kereseti kérelmét, ezután szüntette meg a férfi szülői felügyeleti jogát azzal a megkötéssel, hogy a gyermekeivel való kapcsolattartásra jogosult.
A férfi 2016 májusában kalapáccsal és egy papírvágó szikével életveszélyes sérüléseket okozott a feleségének, ezért 2017 decemberében emberölés kísérlete és kiskorú veszélyeztetése miatt 5 év fegyházra ítélték. Szeptember 11-én helyezték pártfogó felügyelet elrendelése mellett feltételesen szabadlábra; a másodfokú bíróság helybenhagyta a döntést.
A Szombathelyi Törvényszék szerdai közleményében azt írta: a Szombathelyi Járási és Nyomozó Ügyészség 2018. augusztus 2-án keresetet nyújtott be a férfi szülői felügyeleti jogának megszüntetésre.
A polgári perben a bíróság figyelmeztette beavatkozási jogára az anyát, aki a kereset elutasítását kérte. Arra hivatkozott, hogy a férfi jó apa, maximálisan kivette részét két vér szerinti és nevelt gyereke neveléséből: fürdette, etette, öltöztette, segített bölcsődébe, óvodába, iskolába vinni őket. A nő szerint az a trauma, amelyet a férfi korábbi erőszakos cselekménye okozott, a gyermekekben nem élt már elevenen, nem kellett őket pszichológushoz vinni.
"Az együttélésük alatt a férfi alkoholfogyasztása és féltékenysége okozott problémát, de olyankor kizárólag a nővel szemben volt agresszív, a gyermekekkel nem"
Az anya írásbeli nyilatkozata szerint a férfi 2019. szeptember 12-én feltételes szabadlábra helyezhető, "ezt mind a három gyerek borzasztóan várja".
A perben tanúként hallgatták meg az anya testvérét is, aki azt mondta, a férfinak jó volt a kapcsolata gyerekeivel, foglalkozott velük. A gyerekek rendszeresen látogatták apjukat a büntetés-végrehajtási intézetben, és hazavárták.
A bíróság pedagógiai jellemzést is beszerzett a gyermekekről, ezekből az derült ki: sem az iskolában, sem az óvodában nem észlelték, hogy pszichológus vagy más egyéb szakorvosi segítségre lenne szükségük.
A férfi idén nyáron vált el a feleségétől, a három gyermek a múlt vasárnap nála volt. A 10 éves fiú, a 13 éves lány és a 35 éves férfi holttestét azután találták meg, hogy az anya értesítette a rendőrséget. A lakásban tartózkodott a harmadik testvér, egy hatéves kislány is
A rendőrség több ember sérelmére elkövetett emberölés gyanúja miatt indított büntetőeljárás keretében vizsgálja a gyerekgyilkosság körülményeit.
Címkék: Győr, gyilkosság, holttestek, győri gyerekgyilkosság
Gyilkosság gyanújával őrizetbe vették az egyik volt ukrán külügyminisztert
Határozatlan időre leáll a győri Audi, az ingázók már nem jutnak át a határon
A győri üzemben számos szlovákiai dolgozik, ők utoljára hétfőn tudták átlépni a határt.
Kétes alakok jártak hozzá, egy éve szabadult a komáromi brutális gyilkos
Óvja a saját és családja egészségét, a Kukkoniashop házhoz szállítja az élelmiszereket!
Borzasztó a helyzet Spanyolországban, egy nap alatt 865-n haltak meg!
Virágzó fák festésével segít elszakadni a rossz hírektől az egyik legnagyobb kortárs brit művész
A legendás amerikai úszó, Mark Spitz ükapja egy magyar szeszfőző volt!
2000 darabos puzzle-t dobott piacra egy játékgyártó cég, ahol minden egyes darab fehér
Találó nevet kapott: Maga a Pokol.
Károly herceg jól van, kikerült a karanténból
Eleven nőcik – Kosár Kinga: "Az orvosi hivatás számomra magától értetődő volt"